જીએસટી હેઠળ હજી પેટ્રોલને નથી રાખવામાં આવી પણ કેન્દ્ર સરકારની તરફથી એલપીજીને જીએસટી ક્ષેત્ર હેઠળ રાખવામાં આવ્યો છે અને જમ્મુ કાશ્મીર છોડી સમગ્ર ભારતમાં તેને પ્રભાવી રૂપે લાગુ કરવામાં આવ્યો છે. ઉલ્લેખનીય છે રે પહેલા અનેક રાજ્યો એલપીજી પર સીમા ફી અને ઉત્પાદ ફી નહતા લેતા. ખાલી કેટલાક રાજ્યોમાં જ સિલેન્ડર પર 2-4 ટકા ટેક્સ લાગતો હતો. પણ જીએસટી લાગુ થવાથી આ રાજ્યોમાં પ્રતિ સિલિન્ડર એલપીજીની કિંમતમાં 12 થી 15 રૂપિયા વધી ગઇ છે. પણ જીએસટીની સકારાત્મક જોઇએ તો કોમર્શ્યિલ એલપીજીને 18 ટકાના સ્લેબમાં રાખવામાં આવ્યો છે. જે મુજબ વાણિજ્ય એલપીજી સિલેન્ડરની દિલ્હીમાં કિંમત 1,121 રૂના બદલે હવે 1,052 રૂપિયા થઇ ગયા છે. આમ સરકારે વેપારીઓને ખુશ કરી દીધા પણ ગૃહિણીઓને જીએસટી પછી નાખુશ કરી છે.